text: ফাখরিজাদেহ হত্যায় জড়িত কয়েকজনকে কয়েকজনকে শনাক্ত এবং গ্রেফতার করেছে ইরান | SabujSylhet.com
  Home আন্তর্জাতিক ফাখরিজাদেহ হত্যায় জড়িত কয়েকজনকে কয়েকজনকে শনাক্ত এবং গ্রেফতার করেছে ইরান
  ফাখরিজাদেহ হত্যায় জড়িত কয়েকজনকে কয়েকজনকে শনাক্ত এবং গ্রেফতার করেছে ইরান
  আন্তর্জাতিক ডেস্ক :: ইরানের শীর্ষ পরমাণুবিজ্ঞানী মোহসেন ফাখরিজাদেহকে হত্যার ঘটনায় জড়িত বেশ কয়েকজনকে শনাক্ত এবং গ্রেফতার করা হয়েছে।
  দেশটির স্পিকারের বিশেষ সহকারী হোসেইন আমির আব্দুল্লাহিয়ান মঙ্গলবার এ তথ্য জানিয়েছেন বলে রয়টার্সের খবরে বলা হয়েছে।
  তিনি বলেন, এই বর্বর হত্যাকাণ্ডের সঙ্গে জড়িত কয়েক জনকে শনাক্ত করা হয়েছে, এমনকি আমাদের নিরাপত্তা সংস্থা কয়েকজনকে আটক করেছে। অপরাধীরা বিচারের হাত থেকে পালাতে পারবে না এবং তাদেরকে কঠিন শাস্তির মুখে পড়তে হবে।
  ফাখরিজাদেহ হত্যার ঘটনায় আবারও ইসরাইলের সংশ্লিষ্টতার দাবি করেন ইরানের শীর্ষ এ কর্মকর্তা।
  আমির আব্দুল্লাহিয়ান বলেন, মার্কিন গোয়েন্দা বা অন্য কোনো গোয়েন্দাদের সহযোগিতা ছাড়া ইসরাইল কি একা এই কাজ করতে পেরেছে? অবশ্যই না।
  তিনি বলেন, ইসরাইল এই হত্যাকাণ্ডে গুরুত্বপূর্ণ ভূমিকা পালন করেছে কিন্তু মাঠ পর্যায়ে হত্যাকাণ্ড বাস্তবায়নের ঘটনায় তারা অন্য লোকজন, গোয়েন্দা সংস্থা এবং সরঞ্জামাদি ব্যবহার করেছে।